Operaen blev ikke den samme efter Wagner, og hans arv har for mange komponister været en tung byrde. [[Richard Strauss]] var en af dem, der antog Wagners ideer, men førte dem i nye retninger. Han blev berømt for sin ''[[Salome (opera)]]'', der vakte skandale, og for den mørke tragedie om ''[[Elektra]]'', der afprøvede tonalitetens grænser. Så skiftede Strauss genre og gik tilbage til rokokoens muligheder i ''[[Der Rosenkavalier]]'', i hvilken Mozart og wienervals var lige så betydende som inspiration som Wagner. Strauss’ operaer er stærkt varierede og bygger ofte på libretti af digteren [[Hugo von Hoffmannsthal]]. Blandt andre komponister, der har haft betydning for tysk opera i begyndelsen af det 20. århundrede, er [[Zemlinsky]], [[Hindemith]], [[Kurt Weill]] og den italienskfødte [[Ferruccio Busoni]].<ref>Afsnittet er baseret på ''The Oxford Illustrated History of Opera'', kapitlerne 1–3, 6, 8 og 9 samt ''The Oxford Companion to Music'' og artikler om de enkelte komponister i ''The Viking Opera Guide''.</ref>
Kunst Musik